projecte-aina/catalan_government_crawling huggingface dataset:
La Sub-direcció General de Drogodependències, col·labora amb la Mútua Asepeyo en la sensibilització sobre la importància de la prevenció del consum d'alcohol i altres drogues a les seves empreses afiliades.
El consum d'alcohol i altres drogues és habitual en població general i treballadora ( EDADES, 2015 ) i té un elevat impacte en la mortalitat, morbiditat, pèrdua de productivitat, accidentabilitat, presentisme i deteriorament del clima laboral, esdevenint un important problema de salut pública i de salut laboral.
Els problemes d'alcohol i altres drogues en l'àmbit laboral s'han d'abordar com qualsevol altra problema de salut i s'ha de garantir que les persones afectades rebin l'ajuda que necessitin sense ser discriminades o sancionades.
Implementar programes de prevenció del consum d'alcohol i altres drogues en l'àmbit laboral resulta beneficiós tant pels treballadors i treballadores com per a l'empresa, ja que milloren l'estat de salut de les persones que treballen, les relacions interpersonals i, a més, redueixen l'absentisme no justificat, el presentisme i els accidents i incidents relacionats.
A més, aquests programes contribueixen a la rehabilitació i re-incorporació a la feina de les persones amb trastorns relacionats amb l'alcohol i altres drogues.
En el marc de la implementació del programa " A la Feina, alcohol i drogues 0,0 " a tot Catalunya, la Sub-direcció General de Drogodependències dóna assessorament i col·labora amb tots els actors clau de l'àmbit laboral, com ara les mútues, en l'aplicació adequada de polítiques i programes de prevenció en aquest àmbit.
En particular durant l'any 2019, la Mútua Asepeyo ha emfatitzat entre les seves empreses afiliades, més de 80.000 a Catalunya, la importància del programa "A la feina, alcohol i drogues 0,0" de la Sub-direcció General de Drogodependències mitjançat la organització de 5 jornades de sensibilització a Tarragona, Manresa, Girona, Barcelona i l'Hospitalet del Llobregat, i la creació d'un protocol inspirat en aquest programa.
Aquestes jornades han estat molt ben rebudes per les empreses afiliades de tot el territori i són l'inici d'una estratègia més amplia de sensibilització per part de la mútua.
Un total de 750 professionals de la salut pública i l'educació han participat en les sessions de presentació del "Protocol de prevenció, detecció i intervenció sobre drogues als centres d'educació secundària".
Accedeix als cursos i jornades que es realitzen a Catalunya tant els organitzats per la Sub-direcció General de Drogodependències com per altres entitats o organismes.
Amb la participació dels principals agents implicats en l'abordatge de les drogues i les addiccions comportamentals a Catalunya, per tal de consensuar les actuacions a desenvolupar en aquest àmbit en els propers 5 anys.
El primer d'una línia de publicació anual del programa.
El passat 26 de juny es va presentar el darrer informe de la GCDP, que analitza la història, els procediments i les contradiccions de la classificació de drogues.
Per a l'elaboració d'una guia sobre estris de consum per a persones que usen drogues.
Es pretén establir un debat sobre la necessitat d'atenció i dotació de serveis a les persones que usen drogues, amb edat avançada o envelliment prematur.
Una oportunitat per treballar de forma coordinada en l'àmbit internacional amb els grans temes de salut pública en drogues.
Finançament a entitats privades sense afany de lucre per a la prevenció i el tractament de les drogodependències
Divuit campanyes de prevenció d'agressions masclistes i violències sexuals en l'oci nocturn.
Ja podeu descarregar el nou material "A l'engonal Injecció femoral"
S'han implantat els tràmits electrònics relacionats amb els tractaments amb agonistes opiacis.
Se li ha atorgat el distintiu per la seva festa universitària, la TecnoFarra.
El diari "El País de Catalunya" publica un reportatge sobre la Sala de Consum de Sant Adrià de Besòs
Més de 1.400 persones van assistir al Congrés organitzat per ICEERS.
És presenta una visió general del fenomen de les drogues a Europa en l'últim any.
Congrés de referència sobre la vida nocturna, l'ús de substàncies i els temes de salut relacionats.
Jornada dedicada a l'epidemiologia d'aigües residuals, promoguda per ESAR-Net.
El Casinet d'Hostafrancs de Barcelona va acollir, en una emotiva celebració, els Jocs Florals del Centre d'Atenció i Seguiment de Sants.
Representants de l'organització Deutsche AIDS-Hilfe interessats en programes de reducció de danys.
L'alcohol és responsabilitat de tothom
Tractament de manteniment amb agonistes opiacis
Els dies 11 i 12 d'abril, la Sub-direcció General de Drogodependències va rebre la visita de representants de l'organització Deutsche AIDS-Hilfe.
Deutsche AIDS-Hilfe, amb seu a Berlín, és una organització independent i sense ànim de lucre que aplega 120 entitats que duen a terme accions de prevenció, counselling sobre malalties infectocontagioses (VIH, VHC), i campanyes de sensibilització adreçades a persones que s'injecten drogues, entre altres.
Durant la visita van tenir l ́oportunitat de conèixer el projecte Energy Control de l'organització Associació Benestar i Desenvolupament, el centre de reducció de danys Redan-La Mina i el servei d'atenció a dones que usen drogues, Metzineres.
El Sub-director general de drogodependències, Joan Colom, va presentar les línies estratègiques i polítiques en matèria de drogodependències que s'impulsen a Catalunya des de la Sub-direcció, amb especial atenció als programes de reducció de danys.
El passat 29 d'abril el Casinet d'Hostafrancs de Barcelona va acollir, en una emotiva celebració, els Jocs Florals del Centre d'Atenció i Seguiment de Sants que organitza l'Associació Benestar i Desenvolupament ABD.
Aquest any s'ha fet homenatge a totes les persones usuàries, voluntàries i els professionals del CAS de Sants que any rere any han organitzat i participat en aquest espectacle que posa en el centre a la literatura i les arts escèniques com a eina terapèutica en el procés de rehabilitació.
Felisa Pérez, presidenta d'ABD, ha remarcat els tres objectius dels Jocs Florals en l'acte d'inauguració:
1- Donar a conèixer el problema de les addicions en primera persona.
2- Sensibilitzar a la societat des de la participació col·lectiva i comunitària, i la tradició cultural com és Sant Jordi de les addicions i el que implica un procés de rehabilitació.
3- Reconèixer públicament la feina realitzada per totes les persones voluntàries del Centre de Dia de Sants "que contribueixen a fer una societat més justa i solidària".
L'acte s'ha clausurat amb els parlaments de la gerent de l' Agència de Salut Pública de Barcelona, Carme Borrell, i del Sub-director general de Drogodependències del Departament de Salut de la Generalitat de Catalunya, el doctor Joan Colom.
Aquest acte contribueix donar visibilitat i trencar l'estigma de les persones consumidores de drogues que sovint són rebutjades per la societat amb el patiment tant individual com familiar que comporta.
Vídeo dels 25 anys dels Jocs Florals del CAS de Sants
L'Agència de Salut Pública de Catalunya va acollir, el passat 7 de maig, aquesta jornada dedicada a l'Epidemiologia d'Aigües Residuals, promoguda per ESAR-Net.
L'anàlisi d'aigües residuals és una metodologia nova que, des de fa uns anys, s'està aplicant en l'àmbit de les drogodependències ( http://www.emcdda.europa.eu/topics/pods/waste-water-analysis ).
Les principals avantatges que ofereix són tenir coneixement de les tendències actuals de consum (dades objectives en temps real), dels patrons de consum setmanals i de les variacions geogràfiques.
La Jornada ha representat un espai d'intercanvi de coneixement entre diferents disciplines, on s'ha exposat la problemàtica del consum de drogues i altres substàncies d'abús, i s'han presentat els indicadors, els mètodes de mesura i la recerca actual en el camp de l'Epidemiologia d'Aigües Residuals
La benvinguda i introducció de la Jornada ha estat a càrrec de Joan Colom.
Sub-direcció General de Drogodependències de l' Agència de Salut Pública de Catalunya, Marta Molina, directora de la Unitat de Sistemes d'Informació i Documentació de la Delegació del Govern per al Pla Nacional Sobre Drogues, i José Benito Quintana, Coordinador d' ESAR-Net, de la Universitat de Santiago de Compostela.
A partir d'aquí, s'ha desplegat un extens programa amb ponents que han presentat experiències a nivell nacional i internacional (veure programa de la Jornada ).
ESAR-Net, Red Española de Análisis de Aguas Residuales con Fines Epidemiológicos, ha estat l'entitat promotora de la Jornada, que s'ha organitzat amb el recolzament de la Sub-direcció General de Drogodependències de l'Agència de Salut Pública de Catalunya.
A Catalunya, l'anàlisi de les aigües residuals complementa la resta d'indicadors dels que es disposa per tenir una visió més actual i acurada de la situació de les drogues al nostre país.
Els dies 13, 14 i 16 de maig ha tingut lloc, a Amsterdam, l'onzena edició de la Club Health Conference, un congrés de referencia internacional sobre la vida nocturna, l'ús de substàncies i els temes de salut relacionats.
La festa és un espai on conviuen la tríada "diversió, consum i risc".
La substància predominant és l'alcohol, tot i que també s'observa que al consum d'alcohol se li poden sumar altres substàncies, com ara el tabac, el cànnabis, la cocaïna, el MDMA o les amfetamines, entre altres.
El context de la festa i l'oci nocturn té riscos associats, tant pel que fa a les substàncies com a les condicions estructurals on es donen, com per exemple els accidents de trànsit, la violència sexual, el sexisme, la coexistència entre veïns i partygoers, les intoxicacions, les baralles, etc.
Totes aquestes temàtiques s'han abordat durant l'11a edició de la Club Health Conference, durant la qual s'han presentat experiències, estudis i propostes per incloure mesures de prevenció i reducció de riscos.
Aquesta edició de la conferència, en la que han participat persones dels 5 continents, ha estat impulsada pel Club Health, Jellinek i l'Ajuntament d'Amsterdam, amb el suport de l'Observatori europeu sobre drogues (European Monitoring Center for Drugs and Drug Addiction- EMCDDA ) entre altres col·laboradors.
Durant la conferència s'han abordat temes tant diversos com la gestió del turisme, l'urbanisme, els criptomercats, la regulació del cànnabis, l'anàlisi de substàncies, el Chem sex, la prevenció de sobredosis, els segells de qualitat Q i les intervencions comunitàries per reduir riscos.
La Sub-Direcció General de Drogodependències ha presentat el projecte " Si ets menor: sense alcohol ", un model d'intervenció amb venedors per disminuir l'accés a l'alcohol per part dels menors d'edat.
Aquest projecte s'emmarca en els programes d'oci nocturn.
Aquest certificat es realitza mitjançant l'Oficina Virtual de l'Agència Espanyola de Medicaments i Productes Sanitaris mitjançant firma electrònica.
La presentació de la sol·licitud requereix disposar d'un certificat digital acceptat pel Ministeri de Sanitat, Serveis Socials i Igualtat, amb usuari i contrasenya.
Podeu consultar la relació d'Autoritats de Certificació que proporcionen els certificats digitals reconeguts en aquest enllaç.
També és possible demanar a la Fàbrica Nacional de la Moneda i Timbre (FNMT) un Certificat digital Classe 2 CAS per a persones físiques.
Per més informació consultar aquí.
Les entitats que desitgin realitzar telemàticament aquest procediment hauran de sol·licitar les credencials d'accés (usuari i contrasenya) mitjançant un correu electrònic a [EMAIL], proporcionant les següents dades:
- Nom, CIF i domicili social de l'entitat.
- Nom i cognoms del metge responsable de l'entitat sol·licitant.
- Adreça de correu electrònic on es desitja rebre les credencials d'accés.
Es proporciona només un usuari d'accés per cada entitat, que haurà de ser compartit per totes les persones del centre que hagin d'accedir a l'aplicació.
És responsabilitat de l'entitat, la custòdia i gestió de l'ús d'aquestes credencials.
Per evitar un ús fraudulent es recomana canviar la contrasenya quan la persona que ho sol·licita no realitzi aquesta tasca i per tant, ja no sigui la persona referent.
Per dubtes o aclariment us podeu posar en contacte amb [EMAIL] o tel. 902 101 322.
Barcelona, Dimarts 7 de maig de 2019.
El consum de drogues és un comportament complex, ocult i estigmatitzat que resulta difícil de quantificar.
L'anàlisi d'aigües residuals per a la determinació de productes d'excreció metabòlica humana (Epidemiologia d'Aigües Residuals) pot oferir dades objectives en temps real sobre pautes geogràfiques i temporals de l'abús de substàncies i, combinat i integrat amb altres mètodes establerts, pot oferir una imatge més clara sobre aquesta problemàtica.
L'objectiu d'aquesta jornada és l'exposició de la problemàtica del consum de drogues i altres substàncies d'abús, indicadors i mètodes de mesura, presentació de la recerca actual en el camp de l'Epidemiologia d'Aigües Residuals i intercanvi de coneixements de diferents disciplines.
Benvinguda i presentació de la Jornada
Anglès amb traducció simultània al castellà (vía Skype)
L'Observatori Espanyol de les Drogues i les Addiccions: sistemes d'informació i últims resultats
Directora de la Unitat de Sistemes d'Informació i Documentació de la Delegació del Govern per al Pla Nacional Sobre Drogues.
P resentació de ESAR-Net i estudi pilot en aigües residuals de diverses ciutats espanyoles
Anàlisi d'aigües residuals amb finalitats epidemiològics a Catalunya
L'epidemiologia sobre el consum de drogues i els trastorns associats: La necessitat d'integrar múltiples fonts d'informació
Últims resultats i noves tendències dels serveis d'anàlisis Europees
Institut de Diagnòstic Ambiental i Estudis de l'Aigua – CSIC.
Jornada organitzada amb el recolzament de la Sub-direcció General de Drogodependències.
Jornada organitzada amb el recolzament: La Sub-direcció General de Drogodependències.
Agència de Salut Pública de Catalunya – Edifici Salvany, 1a planta.
Q de festa! és un distintiu que s'ofereix a aquells espais d'oci nocturn de Catalunya que presenten un seguit de serveis per a la promoció de la qualitat i la salut dels seus usuaris i usuàries.
Q de festa! ja s'està implementant a diferents ciutats en el marc del projecte Nits de Qualitat.
La Sub-direcció General de Drogodependències ofereix als establiments i esdeveniments d'oci nocturn tota mena de facilitats per tal de disposar dels serveis bàsics i adherir-se al projecte:
Els serveis que promou "Q de festa!"» són aquells que l'espai d'oci nocturn ha d'oferir com a mínim per tal de formar part de "Q de festa!".
Distintiu de qualitat per a espais d'oci nocturn, " Q de festa!," forma part de Party+: European Network for Safer Party Labels, una xarxa que vincula Q de Festa!, amb projectes similars a França ("Fetêz Clairs"), Bèlgica ("Quality Nights") i Suïssa ("Safer Clubbing"), que també ofereixen serveis afegits de qualitat en l'oci nocturn.
Web i postal del distintiu «Q de festa!", atorgat als locals d'oci nocturn que reuneixen una sèrie de recursos i serveis relacionats amb la salut.
Fitxes pensades per repartir en espais d'oci nocturn per sensibilitzar les persones que van a llocs de festa sobre els riscos i danys associats a la conducció de vehicles sota els efectes de l'alcohol o que pugen a un vehicle conduït per una persona sota aquests efectes.
" Q de Festa!": Taps per a les orelles i preservatius
Fitxes pensades per repartir en espais d'oci nocturn per sensibilitzar i fomentar l'ús de taps per a les orelles (per evitar lesions auditives) i preservatius (per prevenir infeccions de transmissió sexual i embarassos no desitjats).
El projecte ofereix un Pla de comunicació i promoció pública per tal de fer visible el compromís dels espais i oferir-los publicitat, mitjançant una pàgina web http://www.qdefesta.cat/ en què s'explica el projecte i es fa promoció d'aquells establiments que s'hi han adherit i un Pla de comunicació estratègica en mitjans de comunicació de tipus generalista i especialitzats, xarxes socials i espais de promoció turística.
" Q de festa! " és un punt de trobada entre els interessos de la indústria de l'oci nocturn i les polítiques públiques de promoció de la salut.
En aquest sentit, facilita el funcionament de les taules "Nits Q" i la generació d'actuacions conjuntes per a la millora de la qualitat de l'oci nocturn del territori.
L'Observatori Europeu de les Drogues i les drogodependències (European Monitoring Centre for Drugs and Drug Addiction - EMCDDA), ha publicat l'informe de Tendències i evolució que presenta una visió general del fenomen de les drogues a Europa en l'últim any.
Quines són les últimes tendències del mercat de les drogues i quins són els factors que les impulsen?
Quines substàncies són les que més preocupen actualment?
Quines són les novetats més recents en prevenció, tractament i polítiques de drogues?
Aquestes i altres preguntes tenen les seves respostes a l'informe publicat per l'Observatori Europeu de les Drogues i les Drogodependències que recull el resum anual de la situació de les drogues a Europa.
L'Informe proporciona un anàlisi exhaustiu dels patrons emergents en els 28 Estats membres de la UE, Turquia i Noruega.
L'informe examina des del subministrament de drogues i el mercat a les prevalences i tendències del seu consum i danys derivats.
Juntament amb l'informe també es publica el Butlletí Estadístic 2018, que conté el conjunt de dades europees que sustenta l'anàlisi.
L'elevat nombre de confiscacions de drogues il·lícites, l'augment de la disponibilitat i distribució de la cocaïna o la digitalització dels canals de distribució (Internet, xarxes socials o aplicacions de missatgeria encriptades) són algunes de les tendències de l'informe d'aquest any.
Més de 1.400 persones van assistir al congrés organitzat per ICEERS el passat 2 de juny on es va denunciar la destrucció del medi ambient i la matança sistemàtica dels defensors dels drets humans en la conca amazònica
L'III Congrés Internacional de Ayahuasca 2019 va abordar els reptes de la globalització de les plantes medicinals, arribant a la conclusió que "la ayahuasca és una eina de supervivència", tal com va afirmar en una de les seves ponències el Dr.
En aquest sentit, els líders indígenes procedents dels països amazònics van mostrar la seva preocupació per l'assassinat de comunitats indígenes en zones de conflicte, la reculada de l'Amazones i la conseqüent comercialització de la ayahuasca, que suposa una apropiació cultural que posa en perill el coneixement ancestral entorn d'aquesta planta sagrada.
Diferents especialistes en els efectes físics i psicoemocionals de la ayahuasca van ressaltar la seva utilitat, sempre que es realitzés en entorns segurs, a l'hora de tractar diferents desordres mentals com, per exemple, la depressió major o diferents trastorns alimentaris.
L'III Congrés Internacional de Ayahuasca 2019 va comptar amb la participació de personalitats internacionals molt rellevants dins de l'estudi de les plantes.
Entre elles va destacar el reconegut metge i psicòleg xilè Claudio Naranjo, en la ponència del qual va concloure que la ayahuasca és una eina d'autoconeixement sagrada molt potent que permet millorar l'amor propi, arrel de la convivència entre persones i cultures.
Més informació: Centre Internacional per l'educació, Investigació i Servei Etnobotànic (ICEERS).
El diari El País de Catalunya publica un reportatge sobre la sala de consum supervisat que hi ha al barri de Sant Adrià de Besòs finançada per la Generalitat de Catalunya.
Les sales o espais de consum higiènic són una de les principals línies de treball en reducció de danys que duu a terme la Sub-direcció General de Drogodependències de l'Agència de Salut Pública de Catalunya.
Ens referim a reducció de danys quan parlem del conjunt de polítiques i programes que tenen com a objectiu la prevenció dels danys associats a l'ús de drogues.
Les sales son espais sociosanitaris de consum higiènic de drogues no legals on la persona pot consumir amb certa intimitat i sota la supervisió professional que li pot oferir ajuda en cas que la persona ho necessiti.
Els objectius de les sales de consum són:
Les intervencions bàsiques de les sales de consum supervisat inclouen la dispensació de material de consum higiènic (xeringa estèril, aigua destil·lada, cassoleta, filtre, gomes-smarts i tovalloletes d'alcohol), la gestió del material de consum un cop s'ha utilitzat, tallers de consum higiènic i segur, zones de descans i alimentació, com les sales de calor i cafè, atenció sanitària, acompanyament i/o derivacions a recursos sanitaris i socials pertinents.
Tot i que cada espai adapta les intervencions a les necessitats de les persones que acudeixen a la sala.
L'any 2001 s'obre el primer espai de consum a Catalunya, avui en dia hi ha 14 sales de consum, 11 d'aquestes ubicades en centres de reducció de danys i 3 en unitats mòbils.
Durant l'any 2017, 3.176 persones van acudir a les sales de consum.
Catalunya és pionera en la implementació de programes de reducció de danys que ha passat d'un enfocament moral i assistencial a un paradigma de salut pública, un model basat en els drets humans.
Altres programes de reducció de danys:
VIH/sida, infeccions de transmissió sexual i hepatitis víriques
La Sub-direcció General de Drogodependències de l'Agència de Salut Pública i el Servei d'Organització de la Sub-direcció General d'Organització i Serveis, han implantat els tràmits electrònics relacionats amb els tractaments amb agonistes opiacis.
La implantació telemàtica d'aquest tràmit permet a les persones sol·licitants:
En la posada en marxa d'aquest procés de millora també hi han participat activament l'Oficina de Gestió Empresarial, l'Àrea TIC, l'Assessoria Jurídica i l'Arxiu Central.
Més informació sobre els tractaments amb agonistes opiacis
Ja teniu disponible el nou material divulgatiu adreçat a persones consumidores de drogues per via injectada a la zona de l'engonal.
La publicació és una adaptació del In the groin, llibret editat per l'entitat Exchange Supplies, empresa social que treballa en reducció de danys desenvolupant productes i informació per a persones que consumeixen drogues.
És un material específic perquè els serveis i professionals de l'àmbit de la reducció de danys el puguin distribuir entre les persones usuàries, i informin dels riscos de salut que comporta la injecció de drogues a l'engonal i ofereix tècniques per com intentar reduir-los.
Podeu sol·licitar en paper la versió en castellà a través de [EMAIL]
Descarrega el material (versió català i castellà)
Més informació s obre Reducció de danys
Anàlisis de 18 campanyes de prevenció d'agressions masclistes i violències sexuals en contexts d'oci nocturn.
S'analitzen diferents aspectes a tenir en compte abans de dissenyar una intervenció: sobre què, com i a qui volem dirigir-nos a l'hora de prevenir les agressions masclistes.
Es permet reflexionar sobre alguns elements a tenir en compte abans de dissenyar una intervenció en prevenció d'agressions masclistes i violències sexuals: A qui volem implicar en l'estratègia de prevenció?
Quines són les accions més pertinents?
A qui i com volem dirigir-nos en els missatges de la campanya?
Aquestes són algunes de les preguntes que pretenen aportar reflexions d'interès a les entitats, col·lectius i administracions que es plantegen com abordar la prevenció d'agressions sexistes en contexts de festa.
Aquesta anàlisi sorgeix en el marc del projecte Q de Festa! - Nits de Qualitat que té com a objectiu posar en comú els diferents agents implicats en l'oci nocturn d'un territori per a fer d'aquest un espai més segur, atractiu i saludable per a tothom.
Document elaborat per la consultoria social, Spora i la Sub-direcció General de Drogodependències de l'Agència de Salut Pública de Catalunya.
Accés a la Guia d'agressions masclistes i violències sexuals en contexts d'oci nocturn
Prevenció de conductes sexistes i violència sexual